text: Seguentre parle Alerans li Baivers,
   Li pros, li saibes, lo bon confanoners,
   Ki anc non fo bofars ni trop pariere:
   "A don Sicart es tos mos consïers,
   K'el es de cor saibes e conseillers 
   E en bataille ardis e faisenders ;
   Croire lo deu de conseil uns enpers.
   Se lui plogues que lui non lau esters,
   Bon veder fire de Tubie els clocers 
   El torneis fos lo retors volunters;
   Ke lo reis es fors hom e bons guerrers 
   E sos fils tant de maltalant legers,
   Ke manderant de cap lor ostelers,
   E a breu jor viram los arengers.
   E nos aiqui en eis aiquel gravers 
   Siem armat a lei de cavaillers 
   E fazem rancz de geldes e d'arcers 
   Ke ja del Lans non veient los terrers, 
   Kant dins de nos aura cent es destrers." 
   Dient li autre: Ben o dist lo Baivers.
  